**Č.1**

**Príslovkové určenie (4)**

-**rozvíjajúci VČ**, ktorý bližšie určuje sloveso, prídavné meno a príslovku

-vyjadruje sa príslovkou (správať sa milo), podstatným menom (odletieť lietadlom), zámenom (Peňaženku nechal tu.), neurčitkom (poďme súťažiť)

-vyjadruje rôzne okolnosti deja: **miesto, čas, spôsob, príčina**

**Príslovkové určenie**

1. **miesta 4m** – kde?, napr. *plávať* ***v mori***

2. **času 4č** – kedy? , napr*. odísť* ***skoro***

3. **príčiny 4p** – prečo?, napr. *neprísť* ***pre chorobu***

4. **spôsobu 4s** – ako? v akej miere?, napr. *hovoriť* ***po česky****, piť limonádu* ***slamkou***

Pozor! (doplňujúca informácia)

Nezamieňaj **predmet (3)** a **príslovkové určenie** (4).

-predmet – pýtame sa len a len pádovou otázkou (okrem N)

-prísl. určenie – pýtame sa Kde? Kedy? Prečo? Ako? 3n

-predmet – nemôžeme nahradiť príslovkou (..čakať na poštára.. na koho? ..na poštára)

-prísl. určenie – môžeme nahradiť príslovkou (..čakať pri bráne..Kde?..pri bráne 4m..môžeme aj nahradiť príslovkou... čakať vonku ..Kde? ..vonku 4m

**Č.2**

**Príslovkové určenie miesta 4m**

-pomenúva miesto alebo smer

-otázky: **Kde? Kam? Kadiaľ? Odkiaľ? Pokiaľ?**

Príklady: 4m

1. Odbočte vpravo. .. *Kam odbočte?* ..vpravo .. Odbočte **vpravo**.

4m

2. Žil v meste. ...*Kde žil? ...v meste ..* Žil **v meste**.

4m

3. Prišli sem turisti. ..*Kam prišli turisti?.. sem...* Prišli **sem** turisti.

Pozor! (doplňujúca informácia)

-Ak členy viacnásobného príslovkového určenia pomenúvajú rozličné miesta, oddeľujú sa čiarkou – napr. Koncertovať budú ***v Bratislave***, ***v Modre***, ***v Košiciach*** a ***v Poprade***.

-Ak členy viacnásobného príslovkového určenia pomenúvajú jedno miesto, ktoré sa postupne spresňuje, čiarka sa nepíše – napr. Koncertovať budú **v Bratislave na Pasienkoch v športovej hale.**

**Č.3**

**Príslovkové určenie času 4č**

-vyjadruje rôzne časové okolnosti deja

-otázky: **Kedy? Odkedy? Dokedy? Ako dlho?**

Príklady: 4č

1. Vrátili sa nadránom. ..*Kedy sa vrátili?.. nadránom ..* Vrátili sa **nadránom.**

4č

2. Boli sme tam týždeň. ..*Ako dlho sme tam boli?.. týždeň..* Boli sme tam **týždeň**.

4č

3. Odvtedy neprišiel. ..*Odkedy neprišiel? ..Odvtedy..* **Odvtedy** neprišiel.

**Č.4**

**Príslovkové určenie spôsobu 4s**

-vyjadruje, ako dej prebieha

-otázky: **Ako? Akým spôsobom?**

Príklady: 4s

1. Učím sa rýchlo. ..*Ako sa učím? ..rýchlo..* Učím sa **rýchlo**.

4s

2. Odpovedal bez váhania. ..*Ako odpovedal? ..bez váhania..* Odpovedal **bez váhania**.

4s

3. Sprav to takto. .. *Ako to sprav? ..takto..* Sprav to **takto.**

4s

4. Mlčal ako ryba. ..*Ako mlčal? ..ako ryba..* Mlčal **ako ryba**.

**Č.5**

**Príslovkové určenie príčiny 4p**

-pomenúva, prečo dej prebieha alebo neprebieha

-otázky: **Prečo? Začo? Z akého dôvodu?**

Príklady: 4p

1. Dostal pokutu za rýchlosť. ..*Začo dostal pokutu? ..za rýchlosť*.. Dostal pokutu **za rýchlosť**.

4p

2. Plače od radosti. ..*Prečo plače? ..od radosti*.. Plače **od radosti**.

4p

3. Neprišiel pre chorobu. *..Prečo neprišiel?.. pre chorobu ...* Neprišiel **pre chorobu.**